বগুড়া থেকে ভ্রমণে আসা পর্যটক আবদুল হালিম, রফিক উদ্দিন এবং মমতাজ খানম জানান, তারা ৩ দিন আগে আলীকদম হয়ে থানচি উপজেলা সদরের সড়কপথ ভ্রমণ করেছেন এবং সেখানে তারা ডিমপাহাড় নামক স্থানে বিশ্রাম করে বেশ আনন্দ উপভোগ করেছেন। তারা আরো জানান, কেবল ডিমপাহাড় এলাকাটিই নয়, ৩৩ কিলোমিটার দীর্ঘ থানচি-আলীকদম উপজেলা সড়কের প্রতি ১০ কিলোমিটার পর পর একটি করে পথিক বা পর্যটকদের জন্যে অস্থায়ী বিশ্রামাগারসহ নিরাপত্তা চৌকি নির্মাণ করা আবশ্যক। এসব নির্মিত হলে ভ্রমণপিপাসুরা এ সড়ক ব্যবহারে আরও আগ্রহ এবং স্বাচ্ছন্দ্য বোধ করবেন বলে তারা জানিয়েছেন।